У Вікіпедыі ёсць артыкулы пра іншых асоб з падобнымі імёнамі, гл. Волкаў і Раман Волкаў.

**Раман Волкаў** (нар. 8 студзеня 1987, Наваполацк) — беларускі футбаліст, нападнік.

Клубная кар’ера
---------------

Выхаванец наваполацкага футбола, у юнацкім узросце апынуўся ў мінскім «Лакаматыве», пазней трапіў у «Нафтан». Не замацаваўся ў асноўным складзе наваполацкага клуба, таму аддаваўся ў арэнды. Гуляючы ў арэндзе за мазырскую «Славію» ў 2009 годзе, выратаваў гэты клуб ад вылету з Першай лігі, забіўшы вырашальны мяч у дадатковым матчы супраць «Спартака».

У 2011 годзе паўторна апынуўся ў мазырскім клубе, якому дапамог трапіць у Вышэйшую лігу. У 2012 годзе стаў адным з найлепшых бамбардзіраў чэмпіянату (11 галоў).

У снежні 2012 года перайшоў у «Мінск», але не замацаваўся ў асноўным складзе і ў ліпені 2013 года вярнуўся ў «Славію». У «Славіі» хутка вярнуў сабе месца ў асноўным складзе.

Па выніках сезона 2013 «Славія» страціла месца ў Вышэйшай лізе. Раман, пакінуўшы мазырскі клуб, спрабаваў замацавацца ў складзе дэбютанта Вышэйшай лігі «Слуцка», але ў сакавіку 2014 года слуцкі клуб развітаўся з нападнікам, і неўзабаве Волкаў перайшоў у «Іслач».

У складзе «Іслачы» трывала гуляў у аснове, забіў 6 галоў. У ліпені 2014 года пакінуў клуб у сувязі з заканчэннем кантракта і ў жніўні далучыўся да мікашэвіцкага «Граніта». У складзе мікашэвіцкага клуба стаў пераможцам Першай лігі 2014. У студзені 2015 года пакінуў «Граніт».

У сакавіку 2015 года пасля прагляду стаў іграком наваполацкага «Нафтана». Пачынаў сезон, пераважна выходзячы на замену, а пасля зыходу ўлетку з каманды Вадзіма Дземідовіча замяніў яго на пазіцыі асноўнага нападніка, у выніку з 8 галамі стаў найлепшым бамбардзірам клуба ў сезоне.

У лютым 2016 года праходзіў прагляд у тульскім «Арсенале», але не падышоў расійскаму клубу. У выніку, падпісаў кантракт з «Віцебскам». У складзе «Віцебска» хутка стаў асноўным нападнікам, з 9 галамі стаў найлепшым бамбардзірам каманды ў сезоне і дапамог ёй заняць шостае месца ў Вышэйшай лізе. Сезон 2017 таксама пачынаў у стартавым складзе, але пазней стаў часцей выхадзіць на замену. У снежні 2017 года па заканчэнні кантракта пакінуў «Віцебск».

У студзені 2018 года далучыўся да «Гомеля» і неўзабаве падпісаў кантракт. У першай палове сезона 2018 часцей выхадзіў на замену, а з ліпеня замацаваўся ў стартавым складзе.

У студзені 2019 года перайшоў у «Гарадзею». Пачынаў сезон 2019 у стартавым складзе гарадзейцаў, аднак пазней стаў звычайна выхадзіць на замену, прыцягваўся да дубля. У снежні 2019 года па заканчэнні кантракта пакінуў клуб.

У пачатку 2020 года праходзіў прагляд у «Белшыне», але ён скончыўся беспаспяхова. Пазней далучыўся да малдаўскага клуба «Сфынтул Георгэ» і ў сакавіку падпісаў з ім кантракт. Стаў адным з асноўных ігракоў каманды. Пакінуў клуб у ліпені 2021 года.

У жніўні 2021 года далучыўся да наваполацкага «Нафтана», дзе за паўгады паспеў забіць 8 галоў і стаць другім бамбардзірам каманды ў сезоне. У лютым 2022 года перайшоў у магілёўскі «Дняпро». Стаў асноўным нападнікам каманды, у другой палове сезона 2022 амаль не гуляў з-за траўмы. У студзені 2023 года падоўжыў кантракт з «Дняпром». У ліпені 2023 года пакінуў магілёўскі клуб і завяршыў прафесійную кар’еру.

Дасягненні
----------

* Беларусь Уладальнік Кубка Беларусі: 2013
* Беларусь Пераможца Першай лігі чэмпіянату Беларусі (2): 2011, 2014
* Беларусь У спісе 22 найлепшых ігракоў чэмпіянату Беларусі: 2012
* Малдова Уладальнік Кубка Малдовы: 2021
* Малдова Уладальнік Суперкубка Малдовы: 2021

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Крыніцы
-------

1. ↑  Roman Volkov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  Роман Волков заключил контракт с "Минском"
4. ↑  Роман Волков возвращается в "Славию"
5. ↑  Гигевич и Волков переходят в "Ислочь"
6. ↑  1-я лига. Гранитный комплект
7. ↑  Волков и Гигевич покинули «Ислочь»
8. ↑  В составе ФК «Гранит» подкрепление Архівавана 26 снежня 2015.
9. ↑  Лютько, Моложавый, Волков и Алексиян покинули "Гранит". Баскаков и Луцевич на просмотре
10. ↑  Андрей Лебедев и Роман Волков подписали контракты с "Нафтаном"
11. ↑  Волков не подошел тульскому «Арсеналу»
12. ↑  Роман Волков подписал контракт с "Витебском"
13. ↑  Вайтюховский Н.И.: "Короткий шаг назад перед большим шагом вперед" Архівавана 30 студзеня 2018.
14. ↑  "Гомель" подписал Романа Волкова
15. ↑  Роман Волков и Максим Высоцкий стали игроками "Городеи"
16. ↑  "Городею" покинули Роман Волков и Максим Высоцкий
17. ↑  Источник: Роман Волков подписал контракт со "Сфынтул Георге"
18. ↑  Роман Волков покинул "Сфынтул Георге"
19. ↑  Роман Волков стал игроком "Нафтана"
20. ↑  Роман Волков стал игроком "Днепра"
21. ↑  Роман Волков остался в "Днепре" (руск.). *football.by* (27 студзеня 2023). Праверана 27 студзеня 2023.
22. ↑  "Днепр" расстался с Романом Волковым (руск.). *football.by* (1 жніўня 2023). Праверана 1 жніўня 2023.
23. ↑  36-летний белорусский форвард, поигравший в 11 клубах высшей лиги, не собирается продолжать карьеру (руск.). *football.by* (15 жніўня 2023). Праверана 16 жніўня 2023.
24. ↑  93 беларускія футбалісты выступілі з асуджэннем гвалту ВІДЭА

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |